Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: õri tevékenységrõl szóló 158/1997. (IX. 26.) Korm. rendelet szerinti szakirányú felsõfokú szakmai végzettséggel rendelkezik, a képzési program szerinti 100 óra elméleti és
Paragraph Index: 53

4. A szakmai vizsga értékelése Az írásbeli vizsgán szakmai feladatcsoportonként legalább 60-60%-os teljesítményt kell elérnie a jelöltnek a Belügyminisztérium által összeállított vizsgatételekhez kiadott értékelési útmutató alapján. A jelölt a szóbeli szakmai vizsgán elégtelen minõsítést kap, ha bármely feladatcsoportból a vizsgabizottság döntése alapján nem éri el a megkívánt szakmai színvonalat. Sikertelen a gyakorlati szakmai vizsga abban az esetben, ha a jelölt benyújtott dolgozata nem éri el a követelményekben meghatározott szintet és emiatt elégtelen osztályzatot kap, illetõleg akkor, ha a jelölt nem képes megvédeni a leírt szakmai álláspontját a vizsgabizottság elõtt. A szakmai vizsga szakmai elméleti osztályzatát az írásbeli és a szóbeli vizsgarészekre kapott osztályzatok kerekített számtani átlaga adja. A szakmai vizsga gyakorlati osztályzatát az értékelõ által javasolt, valamint a vizsgabizottság által adott jegy számtani átlaga határozza meg. Eredményes vizsgát tett az a jelölt, aki minden vizsgarész követelményét legalább elégséges eredménnyel teljesítette.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes